Det undrer Elite Nord Frederikshavn A/S og FIK, at det er kommet frem at Nikolaj Nørbak har skrevet en kontrakt med Aab Ishockey

Såfremt der er alvor bag historien, så er Nikolaj Nørbak løbet fra en aftale med Elite Nord Frederikshavn A/S, hvilket vi på ingen måder accepterer. Det skriver Mogens Andersen fra Elite Nord Frederikshavn på White Hawks hjemmeside. Han fortsætter: Kort tid efter sommerferien henvendte Nikolaj Nørbak sig til Frederikshavn med ønsket om at komme tilbage til Frederikshavn. Dette gjorde Elite Nord Frederikshavn A/S og FIK i fællesskab muligt. For ca. 14 dage siden meddelte Nikolaj Nørbak os at han ønskede en kort pause fra eliteholdet for at træne med 1. division og U20 holdet, hvilket vi accepterede. Derfor står vi tilbage med en meget stor undren efter Aab Ishockey's udmelding torsdag.